
Apreciable lectores, 

Dia promer di Januari gobierno insular di Aruba cu 
hopi fanfare a inicia e anja di agricultura. Deputado 
Daniel Leo a planta un mata como symbolo di e 
anja. 

For di Januari pa awor hopi cos a pasa, tambe hopi 
cos a cambia. Cuanto mata mas a wordo planta. 
Gobiemo a sigi cu su programma di traha dam aun- 
que awa no kier jobe. E damnan ey ta pornada? 
Absolutamente cu no. Lo ke tin, tin. 

Nos no por laga awa jobe y despues coba dam. No, 
mester traha dam, spera awa. No solamente e go- 
bierno mester traha, pero tambe e pueblo. Ultima- 
mente Sr. Kamps di Agroco a cuminsa cu un curso 
tocante horticultura. (plantamento di mata, berdu- 
ra na escala chikito) 

Un curso sumamente interesante y util. E interes 
pa e cursonan aki ta hopi grandi, lo cual ta un bon 
senjal. Hopi persona a cuminsa realisa con facil ta 
si bo tin un pida tera planta cu comcommer, boon- 
chie, promente, matanan di fruta etc. banda di bo 
cas. Pa di promer e ta dunabo un satisfaccion enor- 
me di come produktonan di bo mes curá, di dos e 
ta un bon pasatiempo, di tres e matanan ta un a- 
domo pa bo cas y e punto mas principal: bo no 

mester saca placa pa cumpranan na tienda of na 
waf, alcontrario bo mes tin pa bende. Si tur Aru- 
biano cuminsa realisa esaki no ta na bon caminda. 
Nos ta spaar nos devisanan. Esey kier meen cu flo- 
rin no ta sali for di Aruba innecesariamente. 
Si nos cumpra berdura y fruta na barconan Colom- 
biano of Venezolano nos florin ta bay na e teranan 
ey. (Lesa e articulo den Taray di Januari: Econo- 
mia di Antiyas ta cay den otro). Awor cu nos pue- 
blo ta prepará pa bay bira independiente, mas cu 
nunca agricultura ta necesario. Nos no por depende 
solamente riba otronan. Ultimamente nos tabatin 
un entrevista cu Sr. Tong di Tong Garden na Wa- 
shington. E1 a contanos di e esfuersonan cu e mes- 
ter haci pa su lugar: pero e ta saca su cen. E por 
biba bon cu su familia. Pero bo mester traha hopi, 
haci hopi sacrificios. Bo mester cuminsa lanta trem- 
pan. Kizas ya for di 5’or di mainta y bo ta traha te 
anochi. No ta tur dia bo ta traha di e hopi ey pero 
varios biaha si. Mi no kier sugeri pa nos tur bay ha- 
ci mescos cu ne, pero nos por haci algo na escala 
mas chikito. Ban pone man na obra y yuda Aruba 
su agricultura. Ban spera cu Todopoderoso por yu- 
da nos den nos empenjo y manda awa pa asina nos 
esfuersonan por logra. 

PEDRO PERS 

UNICO KOSTER 01 MISA 
01 SANTA ANNA 

Camina awor e boenita Oficina nobo di Go- 
bierno ta situá na Palmbeach un poco pa Nort ta- 
batin mas cu cien anja pasá un casita di torto. E ta- 
bata trahá di bara di kwihi tapá cu lodo di klei bru- 
há cu jerba di catuna i su ariba tabata di flambeew 
di cadushi. 

Den e casita humUde ey Buchi Carlos Pers ta- 
bata biba hunto cu su casá Shi Betchi i nan diez jiu. 

Nan nomber oficial tabata Carlos Martis Pers 
(of Klepper) i Maria Elizabeth Geerman. Den e 
tempu bieuw nan tabata skirbi nomber di hende 
na diferente moda, pasobra esun cu tabata duna op 
hopi bez no por a spel su nomber drechi i ta pesey 
cu e nomber a worde skirbi segun el a worde pro- 
nuncia. Asina Hos a hanja Pers i Peers i tambe Geer- 
man, Heerman i Geerman. 

Nan promé jiu a nace dia 5 di december riba 
di San Sabas pesey nan ajam 'e PEDRO SABAS. Ya 
un dia despues caba nan a batis'e. Nicolaas Peers, 
probablemente un ruman di Tata di Pedro, a para 
padrino i Delphina Zeilberg a para como madrina. 

E mes Nicolaas Peers lo para padrino di dos o- 
tro jiu, esta na 1879 di Hosé Encamacion i na 1884 
di Antolina Stefania. E1 a muri 2 di mei 1904 na e- 
dad di 65 anja i tabata casá cu Helena Herman, po- 
diser un ruman di Pedro su Mama, shi Bechi. 

Buchi Pedro a bai school sigur, pasobra e taba- 
ta por leza i skirbi bon. Mi ta supone cu e tabata un 
bon estudiante i sirbidor di misa tambe, pasobra 
den buki di casamento di anja 1889 nos ta hanja su 
nomber skirbi caba como padrino di bruid. E tem- 
po ey e tabata un mucha di 15 anja ainda i e tabata 
juda pastoor caba. 

No un biaha so, pero hopi bez su nomber ta 
cuminsa sali den buki di casamento riba dia 25/9/ 
1889; 23/7/1890; 28/8/1890; 4/2/1891; 29/3/ 
1891; 20/10/1891; 17/2/1892. 

Nomber di su ruman Hosé Encamacion tambe 
ta sali den buki di casamento i esaki tabata hasta 
mas hoben cu Pedro, esta 13 anja. Pero Hosé tabata 
mucha di Pastoor A. Helling i tabata biba na cas di 
pastoor. Huntu cu kokki di pastoor Netsji Ventura 
el a para algun bez testigu di matrimonio. 

Ta parce cu antes hopi hende a bin casa sin 
trece testigunan, anto Pastoor ta jama un di su hen- 
denan di cas of un di su trahadornan pa bin asisti 
un rato. Wel, ora e pareha recien casá a jega cas, lo 
no tabatin mucho fiesta tampoco aja. 


Na anja 1893 Pedro Pers a ricibi sacramento 
di Confirmacion, mientras Custodio Jacobs a para 
padrino. Su ofishi tabata sneim i como tal e tabata 
cose cada anja e disfraz pa aquinaldo di Pascu pa 
canta na cas di hende. Ma fuera di su trabou di 
sneiru e tabata juda Pastoor na misa como koster, 
collectant i sirbidor di misa i den parokia como re- 
zador. 

Dia 6/1/1906 su nomber ta sali pa promé bez 
den buki di Bautismo como padrino i nos ta bolbe 
hanj'e 18/2/1908; 21/7/1908; 13/10/1908; 12/11/ 
1908; 30/3/1909 i 3/8/1910. Durante e tempu e 
e tabata juda Pastoor Van Zadelhoff como koster y 
cada bez ora nan tabata trece un jiu pa batiza sin 
padrino of cu padrino, cu no a cumpli cu su deber 
di cuaresma, anto Pastoor a jama Pedro pa para co 
mo padrino. Tambe nan a conta mi, cu tin bez pa 
miedo di Pastoor nan a pidi Pedro pa para numa. 

Ta parce cu pastoor van Zadelhoff tabata ma- 
shá contentu cu Pedro, pasobra den anja 1911 el a 
skirbi den su crónica: “Pedro Pers, e koster merito- 
rio”, pero no obstante Pastoor tabata aprecia su 
koster hopi e no a pagé conforme di su aprecio. Na 
anja 1906 Pastoor a paga su koster f. 4,50: 
1907 - 2,50; 1909 - 9,50; 1910 - f 54,40; 1911 - 
f. 63,- (den e mes anja gastonan di misa pa cabai di 
pastoor tabata f. 124,50); 1912 - 67,50. Riba e pre- 
supuesto di anja 1915 no tin cuenta mas di Koster. 

Lourens Kelly y Joanna Silvester *50* anja casa. 
E potret ta ai 1935, saca pa Dr.Dussenbroek. 


Na anja 1905 Pedro su ruman Soriada (Gerar- 
da) ta casa cu Joonchi Gomez: su ruman Hosé 
Encarnacion a casa 1909 cu Maria Inocencia Kelly. 
Podiser den e mes un tempo Pedro a cumpra di 
Lourencio Kelly, cu tabata su bisinja bibá na Wa- 
shington 88 e cas di piedra pabao di Tanki Real. E 
cu su rumannan, cu tabata na cas ainda, a bai biba 
den e cas nobo. Parce cu su Mayoman a muri caba. 

Ainda e cas tey, pero transformá i modemisa 
i awor e ta cai^a nomber di Palmbeach Selfservice, 
Noord 37. Pedro tabata un homber mashá deboto, 
den haandrei di palo di su cas e tabatin su altá cu 
un cantidad di imagen di Santo riba dje. Algun di 
nan tabata basta grandi. Ta parce cu el a hanja ima- 
gennan kibrá di hende, cu e tabata drecha boenita 
atrobe. 

Como koster Pedro tabata reza rosario tur ma- 
inta promé cu misa cuminza. Ora tabatin morto i 
shers cu cabai di Pastoor tabata bai busca den ora- 
nan di mainta e faljecido, anto Pedro ta camna di- 
lanti, ta reza rosario pa descanso dje defunto hen- 
ter caminda te ora nan yega misa. Rezador di 8 dia 
tambe e tabata. 

I ora un Mama tabatin un jiu malcriá, tin bez 
e tabata hibé cerca Pedro pa e reza pe. E ora ey 
Pedro tabata invita famia di e mucha malcriá pa bi- 
ni cerca dje durante 9 dia i reza hunto cune. Na fin 
di 9 dia el a pone su man riba e mucha pa bendi- 
cion e i a duna tur presentenan awa di San Pedro di 
Verona di bebe. 

Un otro actividad di Pedro tabata bendeirien- 
to di La Cmz i La Union. Hasta el a skirbi den nan, 
pasobra dia Pastoor van Zadelhoff a muri, Pedro 
hunto cu Augustin Trimon a pone un boenita In 
Memoria di La Cruz na nomber di henter pueblo di 
Nort na maart 1922. 

I dia Pastoor Kmgers a bai Hulanda cu Stuy- 
vesant na februari 1924 el a skirbi un Remetido 
como despedida.Como koster Pedro tabata dorna 
misa dianan di fiesta grandi i ora tabatin procession 
i el a demonstra un bon smaak pa dorna. Maske 
Pedro no a casa nunca, esey no ta nifica cu e no a 
namora nunca, pasobra ainda tin hende cu ta cor- 
da, cu e kier a casa cu Ignatia, esta Shishi Kelly di 
Washington 88, jiu di Lourencio cu a bendé e cas. 


Pero lastimamente pa Pedro. Ignatia a casa cu Bal- 
bino Figaroa dia 20 april 1914. 

Parce cu hopi hende a duna Ignatia conseho di 
no casa cu Pedro, pasobra e lo no por mantené cu 
su trabao di sneim. 



No obstante di esey el a keda un homber con- 
tento i social, cu tur hende tabata gusta di invita pa 
fiesta di Bmid. E ora ey e tabata doma cas di Bmid 
parti brinda di Bmid, tira speech, parti soppi i pone 
tur hende hari. 

Un otro specialidad di dje tabata laba i drecha 
morto i pone e defunto den e caha, cu Pedro Gei a 
traha. 

Nan ta conta, cu semper e tabata bisti fluz 
blancu i cu e tabatin un barba chikitu blancu. 

Segun el a bira mas bieuw el a bira tambe un 
poco krebchi, rascá. E no tabata gusta, cu nan ta- 
bata mishi cu su corotonan i ora diferente mucha a 
drenta cerca dje pa cumpra corant, anto e por bisa 
nan: Bosonan bini huntu, no. I ora nan curiosidad 
pa su imagennan tabata mucho grandi el a bisa nan: 
Mira, no mishi. Wowo mira, man larga para. 

Dilanti di su cas tabatin dos palo di shimam- 
cu. Dia Gobierno a cuminza traha un camina dwars 
door di su cunucu dilanti di su porta, e no tabata 
kier pa nan lo kap e palonan. Pesey el a keda hen- 
ter dia den solo dilanti su cas pa evita cu e traha- 
dornan lo kap nan. E tabata gusta flor, dilanti i pa- 
tras di su cas e tabatin tur sorto di palo di flor, ma- 
nera e.o. trinitaria i pali boonchi strena. 

Dia 5 di maart 1950 Pedro a muri. Su ruman 
Paulina so tabata biba ainda hunto cune den cas. 
Pastoor A. van Weerelt a der e aparentemente sin 
sabi, kiko Pedro a haci pa parokia di Nort, pasobra 
den su crónica e no a skirbi nada di dje i den buki 
di defuntonan nomber di Mayoman di Pedro no ta 
worde mentá i fecha di su nacemento ta robez. 

Esey mi ta hanja un poco tristu, si. No ta ne- 
cesario pa lanta un estatua di dje, pero nos lo ta 
malagradecido, si nos lo loebida asina lihé un hen- 
de, cu a sirbi su parokia na un manera extraordina- 
rio. 

Ta pesey cu e articulo aki ta dedica na su me- 

moria. 

MIBON HENDENAN 

Boso tur sabi cu Noord tin fiesta e anja aki. 
Nos parochia ta existi 200 anja. Esey ta largo no! I 
nos tur kier un sacrificio di Misa bunita, no? 

Pero nos sabi i nos a tende cu tin riba koor 
poco hende di „edad”. Kende ta bisa esey? Hende 
jong! Pero pakiko nan mes no ta bini pa e sonida 
bira mas bonita? Sigur hopi hende jong ta gusta 
canta, i nan por canta. Specialmente hende homber 
ta canta bunita. Nan sonido ta duna e koor mas 
fundeshi i buniteza. 

Awor nos ta cuminza cu un misa na Latin. 
Hopi hende ta gusté nos a tende. Nos ta canta tam- 
be „Credo in umum Deum na Gregoriano. Bon 
no”! Anto pa nos haja e koor canta mas bunita nos 
mester hende jong, boso nan tur por bini numa. 
(Nos tin awor 14 hende jong, ta masha poco, no) 

Com boso por bini riba koor? Masha facil, 
boso conoce e miembronan. Anto duna un of otro 
un knipoog, i nan ta comprende cu bo kier bini, i 
bo ta bonbini. 

Nos ta spera hopi hende diamars 7.15 or 
den misa mes, i nos lo canta cu gusto i legria. 

Te otro biaha. 


REMETIDO 


Zr. WUliam. 


Apreciabel Lectores di TARAY 
Manera ta conoci mayoria di nos pueblo ariba 
viernes santo ta scohe e dia aki pa pasea canto di 
beach, o pa organisa un buitendag o un wandel- 
mars. Anos ta un grupo di jovenes, cu na varios o- 
cacion caba a llega di cana distancia largo ariba nos 
isla. Awor nos kier conta boso algo di nos ultimo 
canamento cu nos a organisa. 

E plan original tabata pa nos cana rond henter 
Aruba den 24 hora. Den principio tabata tin hopi 
entusiasmo pa e plan aki. Mas o menos 25 personas 
tabata interesa. Pero manera semper e diaviemes 
mainta mes ( esta na 1976) solamente 8 personas a 
bini na e punta di salida. Nos a bai serca e restonan 
wak si por ta cu ta lubida nan a lubida cu e diavier- 
nes ey nos ta bay cana. Pero nan no tabatin bas- 
tante curashi pa haci e trip. Tanto boca grandi, has- 
ta tin cu a bisa cu e ta bin cu mitar cabrito homa y 
5 kipashi, pero na e palabranan eyso ela keda. 

Con ke sea, pa banda di 8’or di mainta nos a 
reuni na Gardenia Club y asina mes cu ya nos taba- 
ta un poco descurasha door di e mal cooperashon 
nos a dicidi di dal bai numa. Nos a bai cu masha 
poco provishon, un t'iki awa y algun frutas. Pues 


vishon. Pero nos tabatin hopi curashi cu nos tin cu 
logra loque nos a planea. Ora nos a jega Natural 
Bridge awa y fmta a caba. Ta bon cu tabata tin un 
conocir di Natural Bridge cu a juda nos cu un tiki 
awa, pero anan mes mester di awa ya cu e lugar ey 
no tin tubu di awa. Asina ta cu nos por a haja sola- 
mente un botter di awa. Lastima e no a wanta nos 
mas cu mei kilometro. E ora ey nos a cana oras y 
oras sin awa y cuminda.Nos a pasa hopi lugarnan, 
cual e interesadonan por waak ariba e 30 potret- 
nan cu nos a saka durante e canamento. Banda di 

4.30 nos a jega San Nicolas. Ey banda nos a topa 
cu algun amigo, ma kende nos por a bebe awa te 
fada y tambe jena algun botter como reserve. Des- 
pues nos a sigui pa Santo Largo. Aki nos a dicidi di 
pasa anochi pa nos sosega bon pa mañan nos por 
sigui cu mes un brio. Nos a pasa un anochi agrada- 
bel, ningun di nos a dmmi. Un kampvuur formal 
tabata juda nos contra e frieuw. Pa mas o menos 

l. 00 di madruga nos a cuminza cana atrobe. Banda 
di 5.00 nos ajega J.F. Kennedyschool. Di aki nos a 
cuminza cana den direkshon di waf caminda nos a 
cumpra fmta pa porfin nos tabatin algo di come a- 
trobe. Nos a sigui cana comiendo y banda di 7.00 
nos a jega Arawak Snackbar. Despues nos a sigui te 
Alto Vista pa pone un punto final banda di 9.30 
di mainta. Henter e mta a tuma solamente 26 ora 
en bez di e 48 ora cu nos a spera di cana. (salida 

7.30 a.m. — llegada 9.30 a.m.).E gmpo tabata con- 
sisti di: M. Figaroa, F. Figaroa, C. Eduardo, M. 
Eduardo, T. Simileer, P. Simileer, J. Simileer y H. 
Tromp. 

E aña aki nos tin planea pa bolbe organisa un 
canamento, pero cu un gmpo mas grandi y pesey 
nos ta pidi pa medio di Revista Taray e jovenesnan 
di Noord cu tin deseo di cana huntu cu nos y cu no 
ta give up mitar di caminda pa acudi serca un di e 8 
personanan mencioná o cerca Mirto Figaroa Palm 
Beach. Nos kiér a bisa aserca cu e lo ta bastante du- 

m. Nos ta agradecido nae redakshon di Taray cu a 
ofrece nos un espacio den e revista Taray. 


Pa tur bo pañanan 




Já 


^ MAHSy H . 

J|w OEPARTMENT STORE M 
bo pacus preferi 

Un caballero di edad bastante avansá ta sintá 
den bus di Frans Wolff pa bai Playa, ora cu un 
chick netchi a bin sinta banda di dje. Cu un sonrisa 
e chick a waak e. Na e momento ey su lachinan den 
su cara a cuminsa kita poco poco. 

E mucha mujer cu sorpresa a puntré, di con e a bira 
jong asina rapido. 

E bieuw a contestá: bo ta compronde juf, debi cu 
mi ta waak bo cu gana, mi mester di mi cuero otro 
caminda. 



Pordonami, Felicio, pero mi a tende 
ruido y ya cu mi a pensa cu tur a sa- 
li bai keiro.! 


Pastoor ?aii de Pavert 
arquitecto 
di misa di noord? 


Sr. Th. Figaroa ta menciona Pastoor van de Pavert 
como arquitecto di misa di Noord. Si esey ta sigur 
nos no sa. Si nos sa cu e Pastoor-constructor taba- 
ta Pastoor Thomas Sadelhoff y e trabau tabata bau 
guia di frater Ladislaus. Aki bau ta sigur un repro- 
duccion di e pj^a for di e cronica di misa di 
Noord tocante cuminzamento di construccion. di 
misa. 


Peskeria 


Den e anja aki tambe ta planea pa propc^a peskeria 
na Aruba mas y mas. Ya na Aruba tin un tripulante 
peruano kendenan hunto piscado Arubiano lo bay 
experimenta den peskeria cu kwa nan ta keda mas 
o menos 7 dia riba awa. Awor nan ta sperando riba 
un trawler Venezolano cu lo worde gehuur. E pis- 
canan lo worde wardá temporalmente den trailer - 
container cu tin diepvries. Den e siguiente numero 
Taray ta spera di bin cu un articulo mas extenso to- 
cante stimulacion di nos peskeria. 




t'^4 


jLtj. JÉw At/. 






^ s'HrUM... 

k* tJt&jiwJi AsJL & Ci*vm.MÁ3a,. 
t jfAtjJ, ifi.,,, ..., 



I TRAVEL BUREAU 


BO KIER BIAJA BON Y COMOOO-ANTO 
MARTUN TA HIBA BO PA Al RE.LAMAN Y TER A 
HAVENSTRAAT 10 - ORANJESTAD 
OF JAMA: 1492 - 1483 
OESPUES 01 ORA 01 OFICINA: 2671 

CULTIVACION DI 
ALOi' 


Nos tur a yega di mira un mata di aloé. E ta un ma- 
ta cu blachi diki cu ta „sinta” den un stam diki y 
tin un color bruin-berde. E blachinan tin sumpiña 
moli. Ora e aloé tin flor e ta masha bunita pa mira. 
E floman ta geel y nan ta para na un stengel latgo. 
Como cu e blachinan ta asina diki y tin masha po- 
co porio (huidmondjes) masha poco awa ta evapo- 
ra. Ta pesey e por crece bon den lugarnan seco. Si 
bo kibra un blachi bo lo wak un cantidad di azeta 
ta sali. E azeta ta consisti di awa, slijm y hars. Tin 
un otro motibo pakiko e ta un mata apropia pa e 
isla aki. E ta crece bon riba calichi. Nos tur sa cu e 
tera di Aruba ta consisti di hopi calichi (kalki) y 
aunque cu no ta yobe hopi, apesar di e calor of po- 
diser net door di calor, secura y tera di calichi. 

Origen: 

Di e origen di aloé ta dificil pa bisa algo cu siguran- 
sa. Algun hende ta pensa cu e ta importa for di e 
teranan rond di Mar Mediteraneo of di India, un lu- 
gar unda semper tabatin aloé. 

Di otro banda tin scritura for di f inal di siglo 16 cu 
na Barbados ta wordo haya aloé. Esey ya ta un po- 
co serca di cas. Por ta cu e aloé a wordo importa 
for di Barbados? Nos no sa. Si nos sa cu segun un 
ley di 1837 aloé por a wordo planta banda di tran- 
kera of muraya; kier meen cu e mata tabata aki. 
Na anja 1840 e gobemador Van Raders a manda un 
tal Bouricius na Barbados pa bay studia cultivacion 
di aloé, cu e intencion pa introduci e cultivacion na 
nos islanan (Amba, Corsow y Bonaire). Otro hende 
ta bisa cu e aloé a wordo importa directamente for 
di Afrika. Pakiko e gobernador Van Raders a haci 
esfuerso pa studia y promove cultivacion di aloé? 
Pasobra e mata aki ya for di e tempo ey ta conoci 
como un mata di remedi. Un tal Dododaeus (exper- 
to den mata di remedi Hulandes) a scirbi den su bu- 
ki den s^lo 16. Aloé verweet camerganch en de 
maect den buych weeck”. 

Aloé ta un medio lacante. Den recetanan biew con- 
tra seramento di barika ta wordo menta aloé ex- 
tract y pildora di aloé. Responsabel pa e trabao lax- 
ante ta e aloi'ne cu ta den e azeta. E manera pa ha- 
ya e azeta ta masha simpel. 

E mihor tempo pa corta e blachinan ta net despues 
di cuminsamento di tempo di jobida. E blachinan 



no tin demasiado azeta y toch e hars por sali facil- 
mente. E blachinan diki ta wordo corta un pa un di 
mata di aloé y despues poni den un baki, cu ta tra- 
ha den forma di un V. E cortamento ta un trabao 
hopi cansable y ta exigi pa tin handschoen pa no 
herida e mannan na e sumpinjanan. 

E azeta ta sali poco poco di e blachinan. E salimen- 
to mester ta natural y e blachinan no mag wordo 
primi pasobra e ora ey ta sali un slijm cu ta danja e 
calidad di e azeta. E azeta (hars) ta wordo recogi 
door di bleki of barinan di palo. Despues e azeta ta 
wordo hiba den enorme ketelnan di koper, na unda 
mas of menos 200 liber di azeta ta wordo herbi. E- 
saki tambe ta untrabao masha precies. E no mag 
herbe di mas ni di menos. E ta trabao di experto. 
E producto final taun stropi maron-geel, cla pa 
bende. E mayor parti ta pa exporta. Mas cu 90 % 
di e aloé Arubano (y Antiyano) ta wordo cumpra 
rapido pa motibo di su gran cantidad di aloi'ne. 
Aruba tabata e isla cu ta produci mas aloé, sigi pa 
Bonaire. Despues di segunda guerra mundial e pe- 
dida pa aloé a baha hopi. Industria quimica a mira 
un posibilidad pa traha un laxante sijnthetico, cu 
tabata mes bon. E exnortacion a cay. 


lo ^rande *St ore 

ALOE COMO 
MEDICINA; 


Lo siguiente ta un storia cu nos a resibi di Sr. Felix 
Flanegin, cu ta biba na Noord 60 y kende tin 72 
aña. Weitando e jamada di Taray pa nos pueblo, 
scirbi mas y mas el a dicidi di coy su pen y scirbi 
un storia cu e ta corda di tempo cu el ta mucha. Ta 
nos fuerte deseo cu mas y mas storia of relato di 
hendenan di nos pueblo hanja na caminda pa Revis- 
ta Taray, kwal Revista kier ta pa y di e pueblo. 


Mientrastanto e hopi hende den campo a sinja co- 
noce e balor medicinal di aloé. Un pida aloé corta, 
sin casca, y gewoon comi ta un bon laxante,. .. so- 
lamente mester bisa cu e no ta bon pa hende swak. 
Si un persona tin molester di gal, e ta corta un bla- 
chi den sol’i merdia, e azeta ta wordo recogi y be- 
bi. E ta yuda, pasobra e aloine no solamente ta 
bon contra seramento di barica, pero tambe pa sa- 
ca gal. Aloé tambe sa wordo seca y despues sendi 
na candela pa desinfecta e cas cu e huma. Tambe 
contra verkoud aloé por yuda. Corta tres pida chi- 
quito-chiquito for di un blachi y comenan. Si bo 
comenan ni tosa bo no ta tosa mas. 

Tambe m£^ia ta hunga un rol. . . . Corta un blachi 
diki di aloé y marele bou di bo pianan, e ora kein- 
tura ta pasa. 

Of ranka un mata completo for di tera y colgele na 
balkon. Malesa no ta drenta cas. Of pa raton di a- 
nochi no drenta. Tambe pa herida aloé ta un bon 
remedi. Mara un pida aloé herbi riba un herida y e 
ta cura. 

E facto cu aloi'ne y tarbaloi'ne tin un bon efecto ri- 
ba cutiz a bolbe wordo descubri, door di cual aloé 
ta wordo usa. Na Chicago tin un firma specialisa 
den cosmetica, cu ta yama ‘The House of Aloé”. 
Tambe for di Aruba nan ta haya aloé. Awor na A- 
ruba mes nan a lanta un industria cosmetica na un- 
da nan ta fabrica diferente crema, lipstick etc. 
Door di esey aloé a bolbe bira popular. Te hasta 
nan ta studiando e posibilidad pa traha un soft- 
drink for di aloé. 


Un dia tabatin un tata i un jioe homber. Nan taba- 
ta biba den un kas chikito i pober. Unico cos cu 
nan tabatin, tabata un burico cu tabata juda nan 
den nan bida. Un dia nan a dicidi di bai haci un pa- 
seo na un otro pueblo. Como cu nan no por a laga 
e burico so na kas nan mester a hiba e burico cu 
nan. Ora nan a coy camina e tata a subi e burico i e 
jioe ta camna atras. Na camina nan a topa un hom- 
ber. E homber a para nan i dici cu e tata: homber 
sin consenshi bo ta sinta ariba e burico i bo pober 
jioe ta camna atras? E tata cu su pasenshi a baha 
for di e burico i larga e jioe subi e burico. Na cami- 
na nan a bolbe topa un otro homber. E homber a 
para nan i dici: mucha sin consenshi bo por ta sinta 
ariba e burico anto bo pober tata biew ta camna a- 
tras, e jioe a baha for di burico. E ora nan a dicidi 
tur dos a subi e burico i nan a bai. Na camina nan a 
topa un otro homber. E homber a para nan i dici 
cu nan: Hombeman sin consenshi, boso tur dos ta 
sinta riba e pober animal. E ora nan a baha for di 
burico, e ora nan a rabia, nan a dicidi di lastrae bu- 
rico. Na camina nan ta bai nan a topa un otro hom- 
ber, e dici cu nan: ma animal, bestia nan boso por 
ta lastra e burico anto boso mes ta camna na pia. E 
ora nan a rabia trobe i nan a dicidi di larga e buricu 
bai pa su cuenta i nan mes a bai na pia. 

BACHSTR. 6 
ABONA AWE MES 


JUAN DI CARLOS MARTIS PERS (KLEPPER) 
IMARIA ELIZABETH GEERMAN. 


5 december 1873: 
ISoctober 1876: 

15 october 1879: 


18 september 1881: 
2 september 1884: 

23 september 1886: 

11 september 1888: 

10 november 1891: 
1 februari 1894: 


21 september 1896: 


PETRUS SABAS - padrino di 
bautismo : Nicolaas Peers. 
GERARDA (SORAIDA) - a 
casa 25 mei 1905 cu Hieroni- 
mo Gomez, Palmbeach. 

HOSE ENCARNACION - a 
casa 9 mei 1909 cu Maria 
Inocencia Kelly, Washinton 
22. Hosé su padrino ta Nico- 
laas Pers. 

NICOLINA 

ANTOLINA STEFANIA, su 
padrino ta Nicolaas Peers 
AVELINO - a muri soltero na 
Cuba. 

DOMINICO - jamá Chiwi, a 
perde pLa na Aruba, toch el a 
bai traha na Cuba. Camina el 
a muri. 

PAULINA - a keda sin casa; a 
muri 7 maart 1951. 

MARIA CANDELARIA - a 
casa cu José M. Tromp, dia 
11 aprU 1928, tabatabibana 
Turibana a muri 17 septem- 
ber 1969. 

MATHEUS(BERNARD)-a 
muri soltero na Cuba. 




MIRA BON 
Y ALAVEZ 
MUSTRA BON 

Un figura cu semper na mucha a fasiná mi ta Chitu. 
Un homber pretu, flacu y chikitu. 

Chitu tabata un humilde piscador, 

pa kende cos di mundo no tabatin hopi balor. 

Pero e tabatin hopi sabiduria, 

E mes tabata yama esei filosofia; 

—Mi a bin sunu y mi ta bai bashi — 
tabata palabranan cu semper e tabata ripiti 
Tur ora bo tabata topé pia ’bou 
—Sapato ta ponemi camna cambou — 

Un flus pa ora di bai misa y bai dera 
—Pasobra morto so lugá ta bou tera — 

Semper bai e tabata bisti un sombré di cabana 
pa tapa su cabes y alaves warda su tabacu 
—Humament’i sigá of sigaria ta co’i macacu — 
Rond di su barica su faha di wahiri bon shorá 
E n’ tabata camna sin su cuchu hulandes y su bon- 
chi macurá 

—Ta pa nan n’ dunami hoyada —, Chitu tabata con- 

testá ora bo puntré ta kiko e bonchi ta nificá. 
Den su canoa tur atardi e tabata bai tir’un liña pa- 
for di cai mas leu e no tabata tribi bai. 

—Lamá ta pa piscá y Chitu ta pa tera — 

—Cu tribon y cu picuda mi n’ ke tin guerra — 

Ora cos ta malo e tabata come cucu 

Tempo di yobida e tabata planta su cunucu 

Chitu no tabata homber di lectura 

pero cu ne bo por a combersá riba tur altura 

Chitu no t’ei mas, pero den mi cordamento 

Semper mi ta mira su cara felis y contento. 

D. Laclé Herrera 

CVIDA 

N0$ NATURALESA 

Den curso di anjanan hopi matanan di nos isla a 
wordo gekap. E motibonan ta e kimamentonan di 
carbon, kapmento di palo pa doel comercial p.e. 
brazil y wayaca pa traha meubel of boto y e tene- 
mento sin control di burico, cabay, carne y princi- 
palmente cabrito. 

E mondinan ta di sumo importancia pa wanta awa 
y pa haci tera fertil. E takinan cu ta cai, blachi, 
flor y frutanan ta forma gordura. Ora di kap mon- 
di no tin nada pa wanta awa, door di esey tera y 
gordura ta bay den rooi y di e^man pa laman. 
Cada biaha masha hopi tera ta bay perdi. Tin algun 
lugar a cuminza parce desierto. Nan a cuminsa bira 
inutil pa agricultura. Awor nos a cuminsa traha 
dam y esaki ta yuda di un parti Francia, China y 
dam y esaki ta yuda un parti. 

Francia, China y Estados Unidos a haya sa kiko 
kier meen kap mondi. Principalmente den e ultimo 
pais hopi parti a cambia bira desierto. Inundacion- 
nan ta causa hopi danjonan materiaal y ta causa ho- 
pi morto. Un otro problema cu mester wordo resol- 
ve ta esun di cabrito. Bo por bisa cu e paar di bla- 
chinan y mata no ta nada. No esey no ta nada, pe- 
ro ta conoci cu unda e bestianan aki pasa ningun 
mata chikito no ta haya chens pa crece bira grandi. 
Nos mester mata tur e cabritonan anto? 

No, no ta nodi, pero mester zorg pa terenonan cera 
pa e bestianan edii come. Nos por yuda naturaleza 
door di planta mata nos mes. Un mata cu ta crece 
hopi bon aki ta wayaca. Pero hopi persona ta pre- 
fera di planta mata di fruta. Cu esey nan tin bene- 
fisio. Cu bon cuido nan por haya hopi fruta den 
poco anja. Tambe e parhanan ta di hopi importan- 
cia. No solamente pasobra nan ta bunita y ta 



alegre, pero nan ta yuda plama simia di matanan. Si 
bo mira un turpial ta come un cadushi, ya bo sa cu 
e ta haya e simianan paden y ta hibanan otro parti. 
Den su nest e simianan ta crece y bira un mata for- 
mal. Si nos cuida e parhanan nos ta cuida nos natu- 
raleza. 



Algemene 
Bank Nederland 

ARUBA BRANCH 


n & R n 

Den boekinan cu ta trata e historia di e islanan so- 
taviento, bo por lesa hopi biaha cu promer aya e is- 
lanan aki tabata tapa cu mondi, na unda hopi palo 
ta wordo corta, y tambe hopi kunuku of plantage 
cu ta produci hopi. Esun cu bishita nos isla lo no 
mira muchu di e mondinan sera, y e plantagenan 
(cu excepcion di algun) no ta mustra di ta produci 
hopi. Nos mester concludi cu e ultimo siglonan ho- 
pi cos a cambia riba e punta aki. Ta interesante pa 
nos bay studia e motibonan di e caida aki, pasobra 
nan por yuda nos pa busca medionan pa reviva nos 
^ricultura. 

Primeramente ta necesario pa sa cua factoman ta 
haci agricultura na Aruba posibel: 

Eseynan ta tres: 

1. cantidad di awa. 

2. trahadonan. 

3. situacion di tera. 


Di esakinan e cantidad di awa ta mas importante. 
Sin awa no por tin bida y no por tin agricultura. Y 
awa principalmente awa dushi ta masha achars na 
Aruba. 6o por imaginabo: un isla tropical cu un 
percentage halto di calor di solo y evaporacion 
(verdamping), pero cu un jobida di mas of menos 
400 - 500 mm. pa anja, esey kier meen solamente 
50 á 70 % di loke ta cay na Hulanda. Anto ta bin a- 
cerca cu e jobida aki, manera, den partinan tropi- 
cal, ta cay mas tanto den un periode di algun luna 
y den forma di jobida duro, door di cual e mayor 
parti ta bay pa lama. 

Yobida insuficiente. 

Na e islanan sotaviento nos por mira un factor ma- 
sha negativo. E yobida ta mustra un cyclo di seis 
anja. Den e periodo di seis anja aki e cifranan di jo- 
bida ta varia di 200 mm. pa anja como minimo y 
mas di 1000 mm. pa anja como maximo. 

Door di esaki den dos tli e seis anja ta cay suficien- 
te awa pa garantisa un bon cosecha. Den e „aQja- 
nan di jobidanan” ey ta wordo mustra claramente 
con importante ,jobida” ta. E sorghum un sorto di 
mai'shi ta bira 4 á 5 m halto, mientras e mata aki ta 
wordo kima door di solo den anjanan di secura. 
Ta di compronde cu esaki ta un base masha smal pa 
eherce agricultura economicamente. Esaki ta conta 
pa awor pero tambe pa un of mas siglo atras. Paso- 
bra e cifranan di jobida a wordo nota systematica- 
mente pa mas di un siglo y nada no ta munstra cu 
antes e situacion. 

(e cantidad di jobida) tabata mihor cu awor. 
Kier meen cu e caida di agricultura no por asocia 
cu e „stopmento” di jobida. 


Sacamento di awa for di suela. 

Nos tur a yega di mira hoffinan cu mata di fruta y 
otro sorto di matanan. Tambe tin berdura, tomati 
y algun cria di bestia. Mirando e cantidad di awa 
dushi den suela cu ta wordo treci halto door di mo- 
linanan. Tambe ta comprondibel cu e reserva di a- 
wa dushi den tera ta wordo fomenta solamente 
door di jobida cu ta cai y drenta den suela. No ta 
solamente e donjonan di hoffi tabata depende di e 
awa dushi for di suela, pero tambe henter e pobla- 
cion. Ta di comprende cu door di e industria petro- 

lera y a consecuencia di esey, e crecemento di po- 
blacion mas y mas awa ta wordo saca for di suela 
(pa bebe, pa banja, laba panja etc.). Hopi persona 
tabatin un pos banda di nan kas. Door di esaki e ni- 
vel di e awa den suela ta sak. Aunque cu a wordo 
lanta un fabrika di awa, cu ta refina awa for di la- 
ma, toch hopi hende a sigi usa e posnan. Principal- 
mente esnan cu tin hoffi, pasobra awa di fabrica ta 
caro. A consecuencia di tur esey e posnan a cumin- 
sa seca y e hoffinan a bay atras. Ta pesey hopi ex- 
perto a avisa pa pone un fin na sacamento di awa 
for di suela na un manera iresponsable. Pero miran- 
do e otro consecuencianan bo no por stop esaki 
completamente. 


Como placa tabata scars hopi a bay traha na Cuba 
of Venezuela. Ta di comprende tambe cu tempo 
Lago y Eagle a bin Aruba mesora hopi persona a 
laga trabao di kunuku para pa bay traha den indus- 
tria petrolera. Eyden bi tin un entrada fiho y un ga- 
nashi basta bon. Solamente esunan mas bieuw a si- 
gi cu nan kunuku. A y^a asina leu cu e jovenan ta 
haya trabao den kunuku inferior y nan no ta come 
produktonan di kunuku (manera jambo, bonchi, 
komkomeer etc.). Esey ta un clase di mentalidad 
cu mester wordo cambia. toch tin algun persona cu 
aunque cu nan tin un trabao vast, toch nan tin un 
pida tera unda cu den tempo di jobida nan ta plan- 
ta patia, milon, boonchi, maishi, etc. Pero esey ta 



Situacion di trahadoman. 


pa nan mes consumo y mas tanto no pa bende. 


Antes nos isla tabata pober y tur cos ta concentra 
su mes na cuminda. Un familia no tin mas entrada 
cu e ta haya for di su kunuku of su cria. Un familia 
lo zorg pa su kunuku produsi optimalmente. E jui- 
nan no mester bay skol, pasobra no tabatin of ma- 
sha poco klas. Despues nan yuda nan mayoman. 
Ta di comprende cu e familianan aki ta sufri hopi 
den tempo di secura, (aunque cu nan tin un maga- 
sina pa warda algun maishi, of otro producto). Co- 
mo nan no tin bastante placa pa p£^a otro un ta 
yuda otro y despues e otro ta yuda. (pj^a lomba). 


Situacion di tera y tereno. 

Aunque cu banda di e dificultadnan di jobida y tra- 
hadoman e no ta hunga un rol grandi mas toch nos 
mester mencionele. En realidad ta un parti masha 
chiquito di nos tera ta bon pa agricultura intensivo. 
E restonan ta of mucho chiquito, of tin mucho ba- 
ranca of ta mucho salo pa por produci. 


Bo kier un bonpotret di bo yiu? 
Laga un profesional saké! 

Q 

HISTORIA Dl KARATE 


Den e delaster añanan aki e cantidad di caso- 
nan di criminalidad ta aumentando considerable- 
mente. Ni e sexo femenino ta wordo considera pa e 
elementonan anti-social. E pregunta cu ta surgi cer- 
ca hopi personanan awendia ta con nan por defen- 
de nan mes contra cierto atraconan. 

Pa esaki awendia tin un solucion. Mayoria di 
e personanan ta tuma un curso di judo, karate y o- 
tro ejercicionan similar pa asina nan por siña con 
pa defende nan mes. Awor nos lo bai conta algo to- 
kante karate ya cu esaki ta wordo practica mas ho- 
pi. 

Karate ta un arte di defensa propio y contra 
ataque sin uso di arma. E ta un palabra japones y li- 
teralmente e kier meen ”man bashi”. Karate como 
un metodo di propio defensa a origina centenares 
di aña pasa na Japón. Den su origen karate (o ju- 
jitsu) ta wordo practica solamente pa personanan 
di alta sociedad di Japón, especialmente e Samurai- 
nan. E técnicanan a wordo teni secreto. E ta un 
forma di superioridad caminda e alta socieda^or 
demostra na e personanan di clase social mas aB&u 
cu nan fysicamente ta superior- hasta sin arma! 

Karate ta diferente di lucha libre como cu e 
no ta depende riba e forsa muscular. Tambe e ta di- 
ferente na otro formanan di ataque ya cu e no ta 
haci uso di arma. Su meta principal ta pa sera o dal 
un parti di e curpa di e adversario asina cu esaki ta 
marja y no ta capabel pa resisti. Su meta no ta pa 
mata, pero pa incapacita un persona pa actua pa un 
cierto periodo. Un persona cu ta practica karate 
mester sabi e parti delicadonan y posicion di e ner- 
vionan di su adversario cu ta mas grandi o mas pisa 
y aki e mester afecta su adversario. 

Den temporada di e emperadoman na Japón 
karate ta ser siña na e guardianan especial cu mes- 
ter proteha e emperador. Durante segunda guerra 
mundial, e secretonan di karate a wordo siña na 
cierto tropanan special di Japón. Ora cu e guerra ta 


na su punto culminante mas di miles y miles di tro- 
panan japones a haya cursonan den karate pa asina 
judanan sobrevivi nan handicap fisico y nan menor 
cantidad den un combate di homber contra hom- 
ber cu e enemigo. Karate ta mas lihe cu judo i ju- 
jitsu i mas mortal cu ambos. Ta pa e motibo aki, 
ora un persona practica karate, e mester tin reser- 
vacion y por controla su mes karate nunca mes- 
ter wordo usa como un accion agresivo, sino sola- 
mente pa defende bo mes contra un atracador. 

Awendia karate ta hopi popular. Den henter 
mundo miles y mUes di damasnan y teenagersnan 
ta siñando e. 

Ademas cu e tih su calidadnan defensivo, e 
ta tene bo figura den linea y bo tin hopi abUidad 
den movecion. Na Merca hopi scol ta pensa di duna 
les di karate como parti di nan programa educacio- 
nal. 

Bo ta kere cu karate ta utU? Supone cu bo ta 
canando ariba caya anochi den scuridad, un f^ra 
ta sali di un hanchi y ta bira bo mannan tras di bo 
lomba. E ta hasibo dolor, kiko lo bo hasi? Supone 
bo ta canando cu bo ”chick”, un elemento bruto ta 
insultele. E elemento ta 1.90 m. largo, tin un brasa 
formidabel y no tin consideracion pa bo? Kiko bo 
lo hasi? 

Por ta cu bo lo contesta: ’TEsaki nunca a so- 
sede cu mi ademas nos tin polis pa esaki”. 

Pero querido lector, bo mester recorda cu un 
atracador o un ladron nunca lo ataca si tin un auto- 
ridad di ley cerca. Solamente ora cu e pensa cu bo 
ta bo so, sin arma, e lo ataca. I e ”homber balente” 
lo haci su caprichonan solamente ora e ta kere cu e 
ta mas grnadi y tin mas forsa cu bo. Naturalmente 
bo no por cana cu arma riba caya, manera tempo di 
e cowboynan di Wild West. Pero cu conosemento 
di karate bo ta converti bo mannan, pianan y elle- 
boognan den armanan poderoso den immediato, y 
bo no tin miedo di ningun persona ni di un gigante. 


Muebleria TU HOGAR 

IN MEMORIAM 
FRERE BONIFACIUS 


Ningun hende no a bin pa keda. Nos tur mester 
duna cuenta un dia na nos Creador. Apesar cu nos 
tur ta consiente di e realidad aki, toch e noticia 
tristo cu Frére Bonifacius a fallece a sorpresa nos 
manera un strena cu a dal na tempo kla. Mas im- 
presion ainda e niticia aki a haci ora nos realisa e 
bashi cu ta keda atras. Na e lugar y caminda cu 
semper nos tabata tin costumber di topa cu frére 
Bonifacius. E lugar cu e tabata tuma como conse- 
hero, como dirigente, como pacificador den tur e 
problemanan di tanto nos enseñanza preparativo, 
basico y avanzá. E tabata manera, un baranca, mei 
mei di e olanan cu tabata worde lamta pa e biento- 
nan di discordia y malcomprendemento. Con un 
hende normal por a wanta tanto problema na su ca- 
bez sin nunca keha of gaba cu e ta soluciona hopi 
problema? Ta solamente un fe grandi y firma den 
su Creador y Guiador por a pone frére Bonifacius 
keda un homber firme asina y alavez humilde. Ape- 
sar cu hopi biaha e maestro di skool den dje tabata 
protesta, el a keda como dirigente di fundacion di 
skoolnan Catolico. Un abnegacion total di su de- 
seonan. Frére Bonifacius lo keda un persona recor- 
dá pa un y tur na Aruba. Nos kier a publica tambe 
aki e bunita ,4n memoriam frére Bonifacius”, skir- 
bf pa Sra. Digna Ladé - Herrera. 


In memoriam frére Bonifacius 

Bo a pidimi un poéma 
m’a hari y a pidibo inspiracion 
Acaso un bida yen di abnegacion 
no por a inspirámi pa cumpli cu deseo 
di un curazon talbez hambriento 
di un poco comprension? 

Bo zelo, amor pa cu e hubentud 
no tabata un ehempel pa nos tur? 
e entusiasmo y dinamismo cu cual bo a dedicá 
gran parti di bo bida na nos comunidad 
no a merecé mihor reconocemento? 

Manera tur humano bo ta’tin falta na gran cantidad 

ma bo birtudnan a sobrepasá y resaltá 

b’a inspira esnan cu tabatin e dicha 

di por a traha den bon vecindad 

bo a siña, bo a guia y bo a consehá 

Awor a yega e momento pa bo bai cosechá 

loke bo a sembra fiel na bo mision 

bo Creador sigur lo mester por puntrábo: 

„Y kiko bo a haci cu e talentonan cu M’a 
„Señor yen htimildad Ip bo bai duna pa contesta, 
„bo sirbidor a invertinan pa e por cobra y goza di 
su renta” 


D. LACLE H. 


BO KAS BAL MAS Dl LOKE BO TA KERE. 
BO TA SIGUR:CU E TA BON SIGURA? 

OF POR LO MENOS SIGURA? 

YAMA PA UN AFSPRAAK SIN COMPROMISO 
ALGUNO SEÑOR ARTURO F. APONTE 
4228 OF 1550 
PA MAS INFORMASHON 





En breve nos kier a recorre bida di frére Bonifacius 
na Aruba: 

Dia 4 januari 1947 el a jega Aruba y a cuminsa tra- 
ha den le klas di Don Bosco School te y cu augus- 
tus 1949. Na september 1950 el a duna les den di 
siete klas di Domincus College pa despues bira ca- 
bezante di e school ya mencioná na sept. 1952. 
Den e tempo ey tambe e tabata activo den St. Tho- 
mas Bond, kwal tabata un club hubenil na Playa. 
Na 1953 el a bira cabezante di Augustinus College 
(MULO) pa un aña, pa despues e regresa pa Domi- 
nicus Coliege, na unda el a keda cabezante te 1959. 
Tambe for di Sept. 1955 el tabata director di Huize 
de La Salle y for di Maart 1960 director di Huize 
Maris Stella, Presidente di Schoolbestuur y Presi- 
dente di Jeugdcentrale La Salle. Na luna di Sept. 
1965 frére Bonifacius a celebra su jubilo di plata 
como frére. Apesar cu for di 1966 e no tabata di- 
rector di Huize Maris Stella mas, toch el a keda co- 
mo Presidente di Schoolbestuur y Jeugdcentrale La 
Salle te na su morto. Door di su trabou e mester a 
assisti na hopi reunionnan y discusionnan. Frére 
Boiufacius a haci berdaderamente hopi pa Aruba y 
su hubentud y su enseñanza. Un bon maestro nun- 
ca sa muri, pasa e ta pasa bay. 

Cu Dios por duna Frére Bonifacius e sosiego etemo 
cu tanto el a merece. 



Na ocasion di e fiesta bicentenial di nos Parochia 
di Noord, algun muchanan di skool basico a h«óa 
e tarea di bay serka nan wela, tanta of omo bieuw 
y purba di haja sa for di nan con mama y tata di e 
welanan tabata biba promer nan aya. Asina nos a 
purba di jega 200 aña bek den historia di Noord y 
di Aruba en general. Tin diferente cosnan cu nos 
por a sinja for di storianan cu nan a skirbi. Por e- 
hempel, nos a sinja cu tanto e homber, como e 
muhernan e tempo ey tabata bisti un bata largo 
(toog). E carson cu gjel manera C.B.N. a bisti den 
Camaval 1977 a biiu despues na moda. Nos ta spe- 
ra cu hopi mas mucha y tambe hende grandi hasi 
mescos y skirbi nos tocante acontecimientonan di 
antes, pa asina nos jega na conose nos historia mi- 
hor. Un pueblo cu ta stima su historia y cultura ta 
aprecia su mes y lo progresa. Aki ta sigui un relato 
di Srta. Swinda Thiel di 12 anja, ku ta biba na 
Noord 48A y kende ta den klas 6A di St. Anna- 
school. Pa completa su storia Swinda a bishita 
tambe e anciano(a)nan na Maris Stella, kende nan 
hasta a traha un lampi di botter di pomada cu un 
mecha di mea bieuw pe. 



Aruba, Historia di tempo Prome — pa Swinda 


Temponan prome e hendenan tabata biba hopi o- 
tro cu awor. Por ehempel nan tabata haya luz door 
di un botter di pomada i su tapadera. Cu un clabo 
nan ta bora un buracO;den e tapadera (memey), i 
nan ta pone un repi di meja bieuw pa metja, des- 
pues nan ta jene cu kerosin i nan lampi ta cla. So- 
Jamente falta candela nan ta haye door di feila dos 
^piedra (piedra di spekki) na otro i asina nan ta sen- 
de algun blaatchi seco i paña bieuw. Awa nan ta 
bay busca na un pos of tanki mastanto e posnan tar 
bata leeuw i asiná nan ta bay cu hemchi, bleki of a- 
lifat riba burico pa busca awa pa hasi cuminda, ba- 
ña etc. etc. Nan cuminda tabata gran parti fei cunu- 
co, nan tawata come: bonchi, jambo etc. i hasta al- 
gun hende tabata come e slijm di breba (cadushi). 
Otro nan ta bai pisca of nan ta mata un came, ka- 
brito of porko de bez en cuando. Nan tabata bis- 
ti: kashaka, esta homber i muhe, e muchanan ta 
bisti un pida paña dilanti i patras wantá na nan ba- 
rica cu cabuja. Anochi nan ta kité, mainta nan ta 
bolbe bistje. Nan ta come den calabas usando nan 
dedenan. Nan ta bai sitio pa sitio riba burico y te- 
ra pa tera den boto di bela. Nos cas tabata di lodo 
cu jerba den e hoekinan. Nan ta pone un palo di 
maishi y nan ta smeer e lodo na e palonan. Esei ta 
un cas di hende cu tin manera i hendenan cu no 
por,ta traha un di transhi, piedra ariba otro i tur 
dos di e casnan ta tin dak di palo di maisni. E hom- 
beman nan trabou ta bay piki palo pa e candela, 
nan ta bay pisca, bay koj awa na pos. Nan ta bay 
traha na un otro tera i e muhe nan trabou ta laba 
paña, strika, cu bari bay busca awa na pos. E mu- 
chanan ta bay lama, wak cu nan por hanja pisca of 
calko. Nan ta bai den mondi cu stichi, bay koy awa 
tempran na pos pa mainta. Ora cu no tin trabou na 
Amba nan ta bay Cuba pa nan por hanja placa pa 
nan famia. Tin algun ta bin cada 6 of 8 luna serca 
nan casa cu jiunan, bin trese placa, drecha cas un 
tiki y despues nan ta bay bek na Cuba of un otro 
tera cu tin hende di Amba tambe ta traha. 




No solamente den Agricultura nos Aruba a bay a- 
tras, pero tambe den cria di bestia. No ta mas cu 20 
aña pasá, nos por a weita den diferente kunuku na 
Noord bacanan ta cana. Tabatin asina tanto baca 
na Aruba, cu hasta por a papia di baca rasa Arubia- 
no. Nos a pasa puntra diferente caminda y asina 
nos por a jega na traha un lista di diferente persona 
na Noord cu tabatin baca. Casi sigur e no ta com- 
pleto, ta pesey nos ta spera reaccion riba e lista pa 
por completé. Y no ta baca so tabatin hopi, bestia 
chikito, manera carne y cabrito tambe tabatin na 
cantidad. Cada famia casi tabatin un crfa di alrede- 
dor 60 carne, pero manera p.e. Toni Ruiz y 
Chemmy Figaroa tabatin mas cu 1000 carne ta cria 
den Westpunt. Di kon tur e cria di bestia aki a caba 
asina hopi? Wel un di e principal motibonan indu- 
dablemente ta falta di jobida, lokwal ta trece skar- 
sedad di jerba cune. Tin hopi hende ta kere cu ta 
un cuestion di nostalgia ora e bieuwnan ta papia di 
e temponan bon promer nan aya, pero un hecho, ta 
y ta keda cu antes tabata worde produci mas cu- 
minda, tanto vegetal como carni aki na Aruba mes. 
Tambe lechi fresco y kalmekki tabata haya na a- 
bundancia aki nan. E „vaqueronan” Arubiano taba- 
ta pasa bende nan productonan cu na garoshi, kwa 
hopi biaha tabata worde halá pa burico. E botter- 
nan cu nan tabata usa tabata botter di pinchi. E 
botteman aki hende no ta weita casi mas na Aruba. 
Te hasta un fabrica di manteca tabatin un tempo 
pero lastimamente el a fracasá (Weita Taray nr. 13, 
mei 1976). Un idea hopi bon mes indudablemente 
ta e trahamento di damnan. E damnan aki lo wanta 
hopi awa ci di otro manera lo bay laman, pero cu a- 
wor lo por worde usá pa agricultura y tambe pa 
cria di bestia. 


PLAYATRADING 
CO. N.V. 

PA TUR ARTICULO 
TRAHA DI PAPEL, KARTON 
OF PLASTIC, JAMA NOSI NOS 
LOBIN SUIBIBO. 

TEL 2787. TOMATENSTNAAT2. 



“vaqueronan Nortenjo” 

1. Abelino Eduardo 

2. Toni Ruiz 

3. Rey Figaroa (Buchi Rey) 

4. Juan Figaróa (Buchi Juan) 

5. Francisco Semeleer (Pancho) 

6. Chebe Semeleer (Silverio) 

7. Shi Catrien Kelly 

8. Martin Figaroa (Buchi Martin) 

9. Buchi Meuw Semeleer (Kalmero) 

10. Joso Ruiz 

11. Victor Totto Tromp 

12. Simon Semeleer (casá di Fachi Semeleer) 

13. Joe Tromp (Turibana) 

14. Buchi Poli (A.V.) 

15. Buchi Antwen (A.V.) 

16. Buchi Juancito (A.V.) 

17. Geraldo Jacobs (Kurimiauw) 

18. Pedro Figaroa (bubali) 

19. Ma Mona 

20. Emerigildo Figaroa 

21. Nicasio Semeleer (pariba di Misa) 

22. Boechi Pedro Heyden 

23. Boechi Agustin Heyden 

24. Feliciano Figaroa (Chan). Tur. 

25. Ben Figaroa (Noord) 

26. Ben Kelly (Noord) 

27. Buchi Dominico de Cuba (Britten) 

28. Richard Trimon (T.L.) 

29. BuchiManiKeIIy(T.L.) 

30. Celestino Semeleer 

31. Gasha Heyden 

32. Pancho Semeleer 

33. Chani Tromp (Bubali) 

34. Jose Maria Tromp (Pos abou) 

35. Ceril Faro (A.V.) 

36. Juan Luidens (Bgr.) 

37. Natividad Semerel (Boechi Trinidad) 

38. Stanislau Britten 

39. Eustacio Franken 

40. Theodoor Semerel (Dodo) 

Segun nos fuentenan Shi Catrien Kelly tabata e 
promer hende cu tabatin baca na Noord. 




SwvC 

Sl BO KIER PASA UN ANOCHI CONTENTO, 
BISHITA ELTOROLOUNGE 
Caminda bo por goza di 6:00 — 7:00 p.m. den un 
ambiente agradabel y disfruta nos bebidanan tropical 
cu snacks complimentario. 


Baile pa bo placer di 9:30 p.m. - 2:00 a.m. 
(cu excepcion d|^Diamars anochi) 


ANIMALNAN STRANJO 
NA NOORD 

Aparentemente entre 1920 y 1930 Sr. Abe- 
lino Eduardo a contra cu un crocodilo di mas o me- 
nos 2 m. di largura (rabo conta aden) na un boca 
pa nort di Alto Vista. Ta worde supone cu e ani- 
mal a bin ta drief riba un pida palo. E bestia tabata 
tur cansá y Sr. Abelino a dale un paar di sla mas pa 
calme y despues a lastre pa su cas na Kamay. Ey- 
nan e animal a keda un dia ainda cu poco bida. 
Despues cu e noticia a plama, hopi hende a jega e 
cas di Sr. Eduardo pa bay cu un pida di e crocodi- 
lo, principalmente e dientenan, pasobra nan tabata 
kere cu esakinan tin un forza especial. Taray gusto- 
samente kier a hanja mas informacion, p.e. e fecha 
fiho cu esaki a pasa etc. etc. Corda scirbi nos. 

Tempo cu e barco Antilia a sink na Mahnok, 
parse tabatin 2 tiger (chikito of grandi?) den mon- 
di di Westpunt. Si ta e alemannan por a trese nan 
tera, nos no sa. No bruha cu e Cha T^er cu ta cana 
den Noord ainda. 

Tambe tabatin kameleon den mondi di West- 
punt. E muchanan di e tempo ey a jaag mes ariba 
nan. 

Banda di Arashi un driekiel a jega di subi tera. 
Como cu esey no ta mucho tempo pasá, hopi hen- 
de di Noord lo ta corda. 



PJA-10 = -=-s=— 

VOZnARUBA 

Enemigo 

di 

Agricultura. 

Anja 1977 a wordo declará Anja di Agricultura. Ta 
p’esey ta bale la pena pa nos no pone atencion na 
e matanan y floman so, pero tambe studia e ene- 
migonan di e matanan. Na Aruba e enemigo di mas 
grandi di nos flora (matanan) y tin bez di nos agri- 
cultura indudablemente ta e cabritonan y carnénan 
cu ta cana los. E animalnan aki ta tur loke nan ta 
topa den nan caminda y asina destrui tur mata, pa- 
sobra un mata cu keda sin blaachi, naturalmente ta 
muri. Cria di bestia ta bon, pero e bestianan mester 
keda será, pasobra asina ta molester y daño so nan 
ta causa. E di dos enemigo di agricultura en general 
ta e insectonan. Y nos ta pensa mas tanto riba 
vruminga, talakochi etc. E pelea entre hende y in- 
secto tabata existi semper y endudablemente lo si- 
gui tanten cu e raza humano ta existi. Ora insecto 
kier come mos cosecha nan ta come y nos ta kere 
cu hende lo logra extermina un solo clase di insec- 
to. Apesar cu algun tempo pasá, hende tabatin al- 
gun detergente manera D.D.T., awor aki a bira a- 
sina cu e insectonan a bira immuno pa e detergen- 
tenan . Kier meen cu e chemicaliianan no ta haci 
ningun efecto riba e insectonan. No ta pomada un 
cunukero bieuw a jega di bisa: Mi ta tira semper 
cuatro pipita den un hoyo, un ta pa e bichinan, un 
ta pa e maba, un ta pa e paranan y un ta pa mi mes. 
Ta p’esey tambe nos por califica paranan como e- 
nemigo no 3 di agricultura. Pero esey no kier meen 
cu nos mester bay mata e paranan, pasobra si no ta 
pa e paranan ey, lo tin hopi mas insecto lo ta mo- 
lestia nos, tanto den agricultura como den nos bi- 
da diario. Ta e paranan ta percura sa tin un equili- 
bro ecologico, es decir cu nan ta percura pa e bichi- 
nan y otro insectonan no rende di mas. P’esey tam- 
be nos mester cuida nos paranan, por ehempel door 
di pone un planki den cura caminda nos ta strooi 
maishi, pan y suku (pa e bibito pin) y pone awa pa 
nan bebe, principalmente den tempo di sekura. Pa 
proteha cosecha contra para, por pone un spanta- 
para of un molina pa haci boroto. E ora di mes nan 
ta keda poco leuw for di e maishinan etc. Asina nos 
ta weita cu personanan cu kier cuminsa cu agricul- 
tura, mester check bon kiko por causa daño na e 
matanan. 



— Bo a jega tempram, Felicio. 

Por ta cu bo bar preferi a kima? 

Den anjanan anterior tabatin hopi mas bida den 
nos mundo artistico na Noord. Pa rebiba esey Ta- 
ray ta planea pa organisa den luna di mei, juni un 
,,Tutu Nortenjo”, den kwa diferente agrupacion y 
personanan por actua cu comedia y canto y baile. 
Nos ta spera cu tur persona interesá por tuma con- 
tacto cu Revista Taray pa e plan aki bay door. 




E ruiseñor Nortenjo aki no tin mucho exito. 


Un artista Nortenjo, tempo di su tempo. 



Charro Kelly y Nel Frank den e comedia „ E hunja di diabel". 


DIJKHOFFS 


DRAFTING BUREAU 


DESIGNER & CONSULTANTS - 
IN ARCHITECTURAL - STRUCTURAL - PIPING 




0. Box 148 
Leendert 214 
Telephone 3010 
Aruba, Netherlands Antilles 


Franslsco Dijkhoff 


Eman 

Travel 

Bureau 

BO KIER BIAHA BON Y COMODO. 

HASI EMAN TRAVEL BUREAU UN BISHITA. 

EMMASTRAAT 1 

RECETA 


KALALOE (Sajor Bayem) 

1/2 boshie kalaloe 
2 cups di awa 

1 cup Santen (lechi di coco raspá). 

1 bleki Creamcom 
1 Daon salem 
1 siboyo 

1 blol^i bouillon 

1 pida trasie 
lambok sin pipita 

1/2 Ib di cami di baca 

2 kemerie 

1 pipita di konoflook 
1 pida Loas 

PREPARACION: 

Laga e carni trek bon. Saké afor. 

Corta e siboyo chikito chikito hunto cu e trasie. 
Laga e kalaloe cushina hunto cu e bouillon y e 
siboyo hasá. 

Pone despues aserka e corn y Santen y blachi di 
Daon Salem y laga tur cos cushina bon. 

Na final pone e carni cortá na pida pida aserka 
y tambe e Lombok (pepper). 

Nos ta recomenda tur hende pa purba e receta 
di kalaloe aki; E ta hopi dushi y saludabel. 



Carniceria 


Estrella 


Bb tur sorto di carni,porkchop, galiña, 
sparerib y tur sorto beleg. 

Rasa semper na 

CARNISERIA LA ESTRELLA 

situa na klipstr. lO.patras di Botica del Pueblo. 


FALM BEACa 
SELF SERVICE 

FuU Airccondicionado 

Pa tur comestibcl di calidad cami frcsco, bcrdura 
‘ ctc. na prijs barata, pasa na 
PALM BEACH SERL SERVICE 
Dcn Pucblo di Noord 
Tcl. 1189 


BOLO DIPANPOENA 

1 panpoena chikito 

1 liber di harinja blanco 

2 cuchara di baking powder 

1 panpoena, bo ta kaske bo ta saka 
e simijanan. Despues bo ta pone e 
panpoena herbe cu suko y despues 
bo ta batie cu mixer, anto bo ta 
pone 1 liber cu harinja blanco cu dos 
cuchara di baking powder lage drei mei 
ora anto bo ta bashe den un planchi 
di horna bo ta lage den forno 15 minuut. 

YKLAETA. 


ABON ABON 

Cushina un pida carni bon y moli. 

Saké for di awa y hilé. 

Bruha hunto: — siboyo cortá fini fini 

— 1 pipita di konoflook 

— 1 theelip Ketoenbor 

— salo 

— sucu 

— 1 theelip Laos 

Pone nan hunto cu e carni y hasi den azeta cayente 
lage bira bruin. 

Hasa un paar di siboyo mas y strooi nan ariba dje. 
BON PROBECHO 

Sra. Bertha Giel y Srta. Maria Tromp di Refresque- 
ria Boegoeroei a haci e recetanan aki na curso di In- 
donesische Keuken. Check cu nan pa mas informa- 
cion. 

HORoseopo 



GEMINI21MEI-20JUNI 


Si bo tin plan di viaha tene cuidow cu robo 
o perdida di documentos o dinero. No spera mas 
pa soluciona e dificultadnan chiquito o problema- 
nan den bo vida. Sorpresa na fin di quincena. Cuida 
bo nervionan evitando tensionnan emocional. 

CANCER 21JUNI - 22 JULI 

Lo bo encontra algun situacion complica cu 
bo mester controla. No kere tur e noticianan cu bo 
ta risibi. Si bo usa bo táctica di acercamiento lo bo 
recibi e ayudo cu bo ta spera. No cambia bo pro- 
grama di trabow. Cuida bo salud. 

LEO 23 JULI - 22 AGOSTO 

Den e periodo aki lo bo encontra cierto tran- 
quilidad economico. E confiansa y seguridad cu ta 
sali di bo personalidad lo dunabo exito. Bo no ta 
actua equivocadamente? Revisa cuidadosaimente e 
ultimo temponan y lo bo encontra e causa. 

VIRGO 23 AGOSTO - 22 SEPTEMBER 

No ta conveniente pa tuma decisionan den 
pura. Tuma bo tempo. Bo manera di actua cu segu- 
ridad lo por dunabo un bon oportunidad. Den e pe- 
riodo aki bo tin prospectonan favorabel den estu- 
dio o trabow. No perde animo^opi cos por wordo 
cambia. 

LIBRA 23 SEPTEMBER - 22 OCTOBER 

Actua diplomaticamente. lo bo aumenta bo 
personalidad. Bo lo resibi noticia o bishita di en- 
stranheria. No ta bon pa asuntonan juridico, aun- 
que bo tin oportunidad di haci un areglo favorabel. 
Evita di preocupabo pa asuntonan di dinero o sa- 
lud. 


SAGITARIO 22 NOVEMBER - 21 DECEMBER 

Ta consejabel pa actua mas cuidadoso den 
asuntonan economico. Aumenta bo akshon di tra- 
bow. Tin problemanan cu bo por soluciona si bo 
combatie cu interes. Adapta bo mes na cierto cir- 
cumstancianan y no tene miedo di responsabilidad. 

CAPRICORNIO 22 DECEMBER -19 JANUARI 

No vacila pa atende asuntonan pendiente cu 
por ta negativo pa un ftvance material. Falta di de- 
cisión por peijudicabo. Nada no ta demasiado difi- 
cil pa bo. Na trabow samina cada problema cu por 
surgi. Suerte den number. 

ACUARIO 20 JANUARI -18 FEBRUARI 

No abusa di bo autoridad. Trata asuntonan 
di bo propio responsabilidad. Hopi bon oportuni- 
dad pa logra avancenan importante pa bo n^ocio 
lo ta aconsejable pa haci viajes pasobra lo bo pase- 
le hopi placentero y util. 

PISCIS19 FEBRUARI - 20 MAART 

Scucha bon promer cu bo actua. No haci 
descuidow di bo relashonnan comercial o profesho- 
nal. Lo bo encontra amigonan nobo cu por mehora 
bo perspecthranan. Bo tin suerte den asuntonan di 
amor y percura pa bo responde na llamadanan a- 
moroso. 

ARIES 21 MAART -19 APRIL 

Tenebo calmo: lo ta mehor pa bo. Durante 
fin di siman lubida bo problemanan familiar. Des- 
cansa bo mes o distrai bo mas y mas. Bo preocu- 
pacion pa cierto persona lo desgusta algun simpati- 
zador di bo. Pero no tene miedo. 


SCORPIO 23 OCTOBER - 21 NOVEMBER 

Tene cuenta cu e advertencianan. Demostra 
bo equilibrio sentimental. Bo mester tene cuenta 
cu bo soñonan. Bo lo no tin problema di salud si 
bo conserva bo calmo y bo confiansa. Bo tin hopi 
ideanan cu bo por realisa conhuntamente. 


TAURUS 20 APRIL - 20 MEI 

Ta existi un ambiente positivo pa acerca- 
miento di personanan confiabel. E exitonan ta atri- 
buido na e apoyo di e personanan aki. Combati bo 
pesimiso. Evita gastonan excesivo y maneja bo a- 
suntonan di dinero cu mas cantalidad. 






























